**Prijedlog Predlagač: Gradonačelnica**

Na temelju članka 62. stavka 1. Zakona o komunalnom gospodarstvu („Narodne novine“, broj 68/18, 110/18 i 32/20), članka 47. stavka 1. točke 2. Statuta Grada Korčule („Službeni glasnik Grada Korčule, broj 3/18 i 3/21, te članka 61. Poslovnika Gradskog vijeća Grada Korčule („Službeni glasnik Grada Korčule“, broj 8/18), Gradsko vijeće Grada Korčule je na \_\_\_\_\_\_ sjednici održanoj \_\_\_\_\_\_\_\_\_ 2023. godine, donijelo

**O D L U K U**

**o utvrđivanju komunalne infrastrukture javnog dobra u općoj uporabi**

**Članak 1.**

Utvrđuje se svojstvo komunalne infrastrukture javnog dobra u općoj uporabi na nekretnini oznake:

* zk.č.br. 1300 k.o. Pupnat.

**Članak 2.**

Komunalna infrastruktura iz članka 1. ove Odluke u naravi je park u Pupnatu, a ista nije evidentirana u katastarskom operatu i zemljišnim knjigama u skladu sa svojim stvarnim stanjem.

Primjenom članka 132. stavak 1. Zakona o komunalnom gospodarstvu, a na temelju Geodetskog elaborata izvedenog stanja komunalne infrastrukture od 01.03.2023. godine izrađenog od tvrtke Geotag d.o.o. iz Zaboka, Stjepana Radića 1, evidentirati će se stvarno stanje komunalne infrastrukture, iz članka 1. ove Odluke, odnosno nekretnine iz članka 1. ove Odluke koje nose oznaku: **novo stanje upisati će se kao zk.č. broj 1300 k.o. Pupnat, s načinom uporabe „Javna zelena površina-park“ i sve na ime Javno dobro u općoj uporabi u neotuđivom vlasništvu Grada Korčule, Trg Antuna i Stjepana Radića 1, Korčula, OIB: 92770362982.**

**Članak 3.**

Ovu Odluku dužni su provesti Državna geodetska uprava, Područni ured za katastar Korčula, Odjel za katastar nekretnina Korčula i Općinski sud u Dubrovniku Stalna služba u Korčuli, Zemljišno-knjižni odjel Korčula.

**Članak 4.**

Ova Odluka stupa na snagu osmog dana od dana objave u „Službenom glasniku Grada Korčule“.

KLASA:

URBROJ:

Korčula,

 PREDSJEDNICA

 GRADSKOG VIJEĆA

OBRAZLOŽENJE

Radi evidentiranja komunalne infrastrukture koja je izgrađena do dana 04.08.2018. godine, kad je stupio na snagu Zakon o komunalnom gospodarstvu („Narodne novine“, br. 68/18, 110/18 i 32/20), a koja nije evidentirana u katastru ili nije evidentirano njezino stvarno stanje, proveden je postupak. U konkretnom slučaju Javni poziv o započinjanju postupka evidentiranja komunalne infratrukture javne zelene površine - park u Pupnatu, objavljen je dana 21.02.2023. godine u dnevnom tisku, mrežnim stranicama Grada Korčule i oglasnoj ploči.

Komunalna infrastruktura evidentira se u katastru na temelju geodetskog elaborata izvedenog stanja komunalne infrastrukture, potvrde jedinice lokalne samouprave da se radi o komunalnoj infrastrukturi i rješenja nadležnog zemljišnoknjižnog suda o provedbi prijavnog lista u zemljišnu knjigu.

Suklano Zakonu o komunalnom gospodarstvu komunalna infrastruktura iz stavka 1. ovoga članka evidentira se u katastru i upisuje u zemljišne knjige kao neotuđivo vlasništvo odnosno suvlasništvo jedinice lokalne samouprave na čijem se području nalazi i/ili javnog isporučitelja koji upravlja komunalnom infrastrukturom, neovisno o postojanju upisa vlasništva i/ili drugih stvarnih prava treće osobe.

Nastavno, predlaže se donošenje Odluke o proglašenju komunalne infrastrukture javnim dobrom u općoj uporabi sukladno članku 62. stavak 1. Zakona o komunalnom gospodarstvu.